Diari Oficial de la Generalitat Valenciana


Sumari del DOGV 6349, del 07-09-2010 (2010/8980)

Notificació de la sentència dictada en el judici verbal de desnonament per falta de pagament número 651/2009.
-------------------------------------------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8980


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Notificació de la sentència dictada en el judici verbal de desnonament per falta de pagament número 651/2009. [2010/8980]  
Judici verbal (desnonament per falta de pagament) 000651/2009.  
De: Valfenco, Sociedad Limitada Unipersonal.  
Procuradora: Carmen Navarro Ballester.  
Contra: Antonio Martínez Campoy.  
En aquest procediment de desnonament seguit a instàncies de Valfenco, Sociedad Limitada Unipersonal, contra Antonio Martínez Campoy, s'ha dictat una sentència, que té l'encapçalament i la dispositiva literalment com segueix:   
«Sentència número 000082/2010   
Mislata, 26 de maig de 2010  
Jutgessa: Inmaculada C. Pérez Martínez.   
Demandant: Valfenco, Sociedad Limitada Unipersonal.  
Procurador: María Carmen Navarro Ballester.  
Lletrada: Isabel Alonso Alegre.   
Demandat: Antonio Martínez Campoy. Rebel.   
Objecte del judici: Desnonament per falta de pagament de la renda o quantitats degudes.   
Dispositiva  
Estime la demanda formulada per Valfenco, Sociedad Limitada Unipersonal, contra Antonio Martínez Campoy, i declare resolt el contracte d'arrendament que uneix les parts, per falta de pagament de les rendes i quantitats degudes, i condemne la part demandada, una vegada siga ferma la sentència, a deixar lliure, vacu i a disposició de l'actora l'immoble siti a Xirivella, plaça del País Valencià, número 4, 10, amb l'advertència de llançament, si no ho fa, que tindrà lloc el dia 27 de setembre de 2010, a les 10.30 hores; i a pagar a l'actora, en concepte de rendes i quantitats assimilades la quantitat de 10.492,48 euros i aquelles que vencen fins al desallotjament, més els interessos legals; Tot això, amb condemna expressa a costes a la demandada.   
Contra aquesta sentència es pot interposar un recurs d'apel·lació, que s'ha de preparar dins del termini de cinc dies des de la notificació d'aquesta sentència, i és un requisit indispensable per a admetre'l a tràmit acreditar que ha pagat les rendes vençudes i les que d'acord amb el contracte haja de pagar de bestreta.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).   
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). El recurrent haurà de justificar la constitució del dipòsit de 50 euros mitjançant la presentació per escrit d'un resguard de l'ingrés en el compte d'aquest Jutjat i en aquest expedient. En el resguard indicat s'haurà d'assenyalar en el camp «Concepte» del document esmentat que es tracta d'un «Recurs, codi 02, tipus: civil-apel·lació». Si l'ingrés s'efectua mitjançant una transferència bancària, el codi i el tipus ha d'indicar-se justament després d'especificar els 16 dígits (separat per un espai).   
Aquesta és la meua sentència, que jutjant en aquesta instància pronuncie, mane i firme».   
I atés que el demandat esmentat, Antonio Martínez Campoy, es troba en parador desconegut, expedisc aquest edicte a fi que li valga de notificació de forma deguda.   
Mislata, 15 de juny de 2010.- El secretari judicial: José Vicente García López.